*4. melléklet a 45/2017. (XII. 14.) önkormányzati rendelethez*

**I. Építmények, amelyek építésére, bővítésére, településképet érintő átalakítására irányuló építési, összevont vagy fennmaradási engedélyezési eljárásaihoz a polgármester településképi véleményét az önkormányzati főépítész szakmai véleményére alapozza**

* 1. Helyi területi védelemmel érintett területen, valamint a településképi szempontból meghatározó területen elhelyezkedő valamennyi olyan építmény és építményegyüttes rendeltetéstől függetlenül, amelyek nettó összalapterületének nagysága meghaladja 20 m2-t, de nem haladja meg az 1.200 m2-t.
	2. Helyi egyedi védelem alatt álló építmények szomszédságában lévő építmények.
	3. Közterületen önálló kert, park.

**II. Építmények, amelyek építésére, bővítésére, településképet érintő átalakítására irányuló építési, összevont vagy fennmaradási engedélyezési eljárásaihoz a polgármester településképi véleményét a Tervtanács szakmai véleményére alapozza**

1. Helyi egyedi védelem alatt álló építmény.
2. Közterületen, közlekedési területen lévő építmény.
3. Tömbtelek építménye.
4. Valamennyi olyan építmény és építmény együttes rendeltetéstől függetlenül, amelyek nettó összalapterületének nagysága az 1.200 m2-t meghaladja.
5. Háromnál több rendeltetési egységet tartalmazó építmény.
6. A Nagykörút által határolt területen, valamint e rendelet 22. § (4) bekezdésének b) pontjában meghatározott területen belül tervezett építmény.
7. Lakóparkokban, telepszerű, illetve sorházas beépítésű területen épület, épületegyüttes, legalább 3 szomszédos önálló épületegység esetében;
8. Az önálló lakó rendeltetés vitelére alkalmas, de közös előtérből nyíló rendeltetési egységeket is tartalmazó lakóépületek, melyek így számított rendeltetési egységeinek száma eléri a 6 darabot.
9. Különleges területen (K) megvalósuló építmények.

A 7,0 m vagy azt meghaladó építménymagasságot, épületmagasságot, homlokzat magasságot meghaladó építmények esetén.